གསུམ། རྒྱས་པ་དང༌། འབྲིང་དང་། བསྡུས་པའོ། །དང་པོ་ལ་
བཞི། བསྙེན་པ་དང་། ས་ཆོག་དང་། སྟ་གོན་དང་། དངོས་གཞིའོ། །དང་པོ་
ནི། རིན་ཆེན་འབར་བ་ལས། རང་ཉིད་ལྷ་ཡི་རྣལ་འབྱོར་ལས། །བདུད་རྩི་འཁྱིལ་
བ་བཟླས་པ་ཡི། ། དྲི་ཞིམ་ཆུ་ཡིས་དང་པོ་བཀྲུ། །རྣམ་སྣང་མཛད་དུ་དེ་བསམས་
ནས། །ཞེས་འབྱུང་བས་ན། ཡན་ལག་དྲུག་གི་རྣལ་འབྱོར་སྔོན་དུ་སོང་ནས་ལས་
ཐམས་ཅད་པའི་བུམ་པ་ལེགས་པར་བཅས་ལ། ཆོ་ག་བཞིན་བསྐྱེད་ལ། བཟླས་པ་
བྱས་པའི་ཆུས་ཨ་མྲྀ་ཏ་ཟློས་ཤིང་རོ་ལེགས་པར་བཀྲུ། རས་ཀྱིས་དྲིལ་ལ་ཤོག་བུ་ལ་
ལེགས་པར་བྲིས་པའི་རྩ་སྔགས་དང་ༀ་སྤྱི་བོར་གདགས།
-432-
སྙིང་པོ་དང་ཨཱཿམགྲིན་པར་

དུས་ཐ་མའི་ཆོ་ག་གཞན་ཕན་བདུད་རྩིའི་ཐིགས་པ།
གདགས། ཉེ་སྙིང་དང་ཧཱུྃ་སྙིང་གར་གདགས་སོ། །དེའང་རྒྱུད་རྒྱས་པ་ལས། སྐུ་
གསུང་ཐུགས་ཀྱི་རིག་སྔགས་གདགས། །རང་གི་ལྷའམ་གཞན་ཡང་རུང༌། །སྙིང་
པོ་སྙིང་གར་གདགས་པར་བྱ། ཁྲུས་ཀྱིས་དག་བྱས་བདུད་རྩིས་བྱུག །ཅེས་འབྱུང་
ངོ་ཞེས་སློབ་དཔོན་བྲམ་ཟེ་ནག་པོ་ཞབས་ཀྱི་གཞུང་ལས་གསུངས་སོ། །དེ་ནས་ཧཱུྃ་
ལས་རྣམ་སྣང་དགེས་པ་རྡོ་རྗེ་ཡན་ལག་བཞི་རྫོགས་སུ་བསྐྱེད་ལ་(༢༢༨)སྒྲོམ་ལ་སོགས་
པར་བཅུག་པའམ། མ་བཅུག་ཀྱང་རུང་སྟེ་གཟུངས་ཐག་བཏགས་ལ་བཟླས་པ་ཅི་
རིགས་པ་ཞིག་བྱའོ། །དེའང་ཐུན་བཞི་ལ་སོགས་པ་བྱེད་ནའང་བདག་གི་རྣལ་འབྱོར་
དང་། མཆོད་གཏོར་སྔོན་དུ་འགྲོ་བས་རོ་ལྷར་བསྐྱེད་ཅིང་བཟླས་པ་བྱའོ། །སྔོན་
དུ་བསྙེན་པའོ། །དེ་ནས་ས་ཆོག་བྱ་དགོས་པའི་ས་ཕྱོགས་ཡིན་ན་བདག་དང་ཡོན་
བདག་ལ་ཉེས་པར་མི་འགྱུར་བའི་ཆོ་ག་རྒྱས་བསྡུས་ཇི་ལྟར་རིགས་པ་དབང་གི་ཆུ་
བོ་ནས་འབྱུང་བ་བཞིན་བྱའོ། །སའི་ཆོ་གའོ།། །
སྟ་གོན་དུ་གནས་པའི་ཆོ་ག་ནི། སའི་ལྷ་མོ་སྟ་གོན་དང༌། ལྷ་སྟ་གོན་
དང་། བུམ་པ་སྟ་གོན་ནི་ཚེ་དང་ལྡན་པ་ལ་བྱེད་པའི་ཆོ་གའི་སྐབས་དང་འདྲ་ལ་
སློབ་མ་སྟ་གོན་གྱི་སྔོན་དུ་རྟེན་བསྐྱེད་པ་དང་། རྣམ་ཤེས་དགུག་པ་དང་། བགེགས་
སྦྱང་བ་དང་། སྡིག་པ་སྦྱང་བ་རྣམས་སྔོན་དུ་བྱས་ལ། ལྷག་མ་རྣམས་ནི་ཚེ་དང་ལྡན་
པ་དང་ཁྱད་པར་མེད་པར་བྱའོ། །དེའི་རྗེས་སུ་བཟླས་པ་རྣམས་ནི་བུ་ལ་སོགས་པའི་
གཉེན་འབྲེལ་གྱིས་མངོན་དུ་བྱེད་པའམ་བྱེད་པར་བསམས་པས་འགྲུབ་བོ། །ལག་ཏུ་
བླང་བའི་ཆོ་ག་ཞིབ་ཏུ་དབང་གི་ཆུ་བོ་ལས་ཤེས་སོ། །སྟ་གོན་ནོ།། །།
དངོས་གཞི་ནི། དཀྱིལ་འཁོར་ཐིག་གིས་བྲི་བ་དང༌། ཚོན་གྱིས་བྲི་བ་
དང༌། མཚན་མ་དགོད་པ་དང༌། རྒྱན་དགྲམ་པ་དང་དཀྱིལ་འཁོར་བསྒྲུབ་ཅིང་
མཆོད་པ་དང་། སློབ་དཔོན་བདག་ཉིད་འཇུག་པའི་བར་དུ་བྱས་ལ། དེ་ནས་ཚེ་
433-

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
འདས་པ་གཞུག་པར་བྱ་བའི་ཕྱིར་ཐོག་མར་རྟེན་དེ་སྟོང་པའི་ངང་ལས་ཎི་ལས་ཐ་
མལ་པ་ཇི་ལྟ་བ་བཞིན་བསྐྱེད་ལ། དེ་ནས་རྣམ་ཤེས་དགུག་པར་བྱ་སྟེ། སངས་རྒྱས་
ཀྱི་བདེན་པ་དང་། ཆོས་ཀྱི་བདེན་པ་དང༌།
དགེ་འདུན་གྱི་བདེན་པ་དང་། རྗེ་
བཙུན་བླ་མ་རྣམས་ཀྱི་བཀའ་བདེན་པ་དང་། བཅོམ་ལྡན་འདས་དགྱེས་པ་རྡོ་རྗེའི་
དཀྱིལ་འཁོར་གྱི་འཁོར་ལོའི་བཀའ་བདེན་པའི་བྱིན་རླབས་ཀྱིས་ཚེ་འདས་པ་ཆེ་གེ་མོ་
ཞེས་བྱ་བ་ཁམས་གསུམ་གང་ན་གནས་ཀྱང་སྐད་ཅིག་གིས་འདིར་མཆིས་པར་གྱུར་
ཅིག །ཨོཾ་བཛྲ་གཽ་རཱི་ཨཱ་ཀཪྵ་ཡ་ཛཿ ཨོཾ་བཛྲ་ཙཽ་རཱི་པྲ་བེ་ཤ་ཡ་ཧཱུྃ། ཨོཾ་བཛྲ་བེ་ཏཱ་ལཱི་
བནྡྷ་བཾ། ཨོཾ་བཛྲ་གྷསྨ་རཱི་ཝ་ཤཾ་ཀུ་རུ་ཧོཿ ཞེས་ལན་གསུམ་གྱིས་རྣམ་པར་ཤེས་པ་
བཀུག །དེའི་འཆི་ཁའི་བར་ཆད་བྱེད་པའི་བགེགས་སམ། བར་དོའམ། སྐྱེ་གནས་
ཕྱི་མ་ལ་བར་ཆད་བྱེད་པའི་བགེགས་སམ། བྱང་ཆུབ་ལ་བར་ཆད་བྱེད་པའི་བགེགས་
ཀྱང་རུང་སྟེ། དེ་དག་སྦྱོང་བའི་ཕྱིར་གཏོར་མ་ལ་སོགས་བྱིན་ལ་བདེན་པ་བདར་ཞིང་
ཞི་བས་སྦྱང་། ཏིང་ལོ་དང་ཆང་བུ་བྱིན་ཏེ་ཞི་དྲག་ཕྱེད་མས་སྦྱང་། དྲག་པོས་སྦྱང་
བ་ནི། དེ་ལ་གུ་གུལ་གྱི་དུད་པས་བདུག་པ་དང་ཉུངས་ཀར་གྱིས་བྲབ་ཅིང་དེ་ལ་རྩ་
བའི་སྔགས་ལ་སོགས་པ་ཁྲོ་བོའི་སྔགས་མང་དུ་བཟླས་པར་བྱའོ། །དེ་ལྟར་བགེགས་
སྦྱང་བ་ནི། རྣམ་ཤེས་དགུག་པའི་གོང་དུའང་ལན་ཅིག་སྟེ། ལན་གཉིས་བྱས་ནའང་
ལེགས་ཏེ་གསོན་པོ་ཤུལ་ན་གནས་པ་རྣམས་བཀྲ་ཤིས་པར་འགྱུར་བ་དང་། ངན་
སོང་སྦྱོང་རྒྱུད་ལས། ཚེ་འདས་པ་དེ་ཕྱི་མ་ལ་ལུས་བླང་བ་ལའང་བགེགས་མེད་པར་
འགྱུར་བར་བྱ་བའི་ཕྱིར་རོ། །དེ་ནས་ཡི་གེ་བརྒྱ་པ་བརྗོད་ཅིང་འབྲུའམ། ཡུངས་
ཀར་རམ། བྱེ་མས་བརྡེག་ཅིང་སྡིག་པ་སྦྱང་ངོ་། ། དེ་ནས་སློབ་མ་འཇུག་པའི་ཆོ་ག་
རྒྱས་པར་བྱ་སྟེ། ཡོལ་བའི་ཕྱི་རོལ་ཏུ་བྱ་བ་དགའ་ཆེན་ཁྱོད་བདག་སྟོན་པ་ལ་སོགས་
པས་གསོལ་བ་གདབ་པ་དང༌། སྡོམ་པ་བསྒྲག་པ་ལ་སོགས་པ་དང༌་། སེམས་བསྐྱེད་
434

དུས་ཐ་མའི་ཆོ་ག་གཞན་ཕན་བདུད་རྩིའི་ཐིགས་པ།
པའི་ཆོ་ག་བླང་བ་དང་། རིགས་ལྔའི་སྡོམ་པ་གཟུང་བ་དང༌་། གདོང་གཡོགས་
བཅིང༌། མེ་ཏོག་ཕྲེང་བ་ལག་ཏུ་གཏད།
བུམ་ཆུས་བྲན། འདོད་པ་དྲི་ཞིང་ལན་
གདབ། ཀུན་རྫོབ་བྱང་ཆུབ་ཀྱི་སེམས་བསྐྱེད། ཡོལ་བའི་ཕྱི་རོལ་དུ་དམ་ལ་གཞག་
པ་རྣམས་བྱ། དེ་ནས་ཡོལ་བའི་ནང་དུ་བཅུག་ལ་དམ་ལ་བཞག་པ་བཞིས་དམ་ལ་
བཞག །ཡེ་ཤེས་དབབ་པའི་དོན་དུ་གསོལ་བ་གདབ། ཡེ་ཤེས་དབབ། བརྟན་པར་
བྱ། མེ་ཏོག་ཕྲེང་བ་དོར། (༢༢༩)མགོ་ལ་བཅིང༌་། གདོང་གཡོགས་དབྱེ། དཀྱིལ་
འཁོར་བསྟན། ཆེད་དུ་བརྗོད་པར་བྱས་ཏེ། འཇུག་པའི་ཆོ་གའོ།། །།
དེ་ནས་དབང་གི་དོན་དུ་གསོལ་བ་གདབ། ཤིས་པའི་ཆོ་ག་བྱ། དེ་ནས་
རིག་པའི་དབང་ལྔ་དང༌་། རྡོ་རྗེ་སློབ་དཔོན་དང་དྲུག །མཐའ་རྟེན། རྗེས་
གནང་། ལུང་བསྟན། དབུགས་དབྱུང་། གཟེངས་བསྟོད་ཀྱི་བར་དུ་བྱའོ། །སྔར་
དབང་བཞི་ཐོབ་པའི་སློབ་མ་ཡིན་ན་དབང་བཞི་ཀ་བསྐུར་ལ་མཐའ་རྟེན་བཞི་སོ་སོར་
སྦྱར་བར་བྱའོ། །དེ་ནས་སྡོམ་པ་ཐམས་ཅད་བསྡུས་ཏེ་ཁས་བླང་བ་དང་། ཡོན་
དབུལ་བ་དང་། དཀྱིལ་འཁོར་གང་དུ་དབང་གང་ཐོབ་པ་ལ་སོགས་པའི་དབང་
གི་ཆོས་བཤད་པའི་རྟོགས་པ་བསྐྱེད་ལ། ཚོགས་དང་འབྲེལ་བའི་གཏོར་མ་བཏང་
ལ། ཚོགས་ཀྱི་འཁོར་ལོ་བྱའོ། །དེ་རྣམས་ཀྱང་ནུབ་དེ་ཉིད་ཀྱིས་རྫོགས་པར་བྱེད་ན་
ཐོ་རངས་ཀྱི་དཀྱིལ་འཁོར་གྱི་མཇུག་གི་བྱ་བ་རྣམས་རྫོགས་པར་བྱའོ། །ཞག་བདུན་
དུ་བྱེད་ན་སྟ་གོན་ནུབ་གཅིག་དང་། དཀྱིལ་འཁོར་བྲི་བ་མན་ཆད་ཀྱི་དངོས་གཞི་
ནུབ་དྲུག་པོ་ལ་ཉིན་ཞག་རེ་ལ་ཐུན་བཞིར་བཅད་ལ་ཐོ་རངས་ནས་བཟུང་སྟེ། ཐུན་
གསུམ་ལ་བདག་གི་རྣལ་འབྱོར་སྔོན་དུ་འགྲོ་བས་མདུན་གྱི་དཀྱིལ་འཁོར་གསལ་
གདབ་པ་དང་། མཆོད་གཏོར་རྒྱས་པར་བྱས་ལ་བཟླས་བརྗོད་བྱ་ཞིང་གསོལ་བ་
གདབ། སློབ་མའི་བྱ་བ་ནི་མི་དགོས་ལ། བྱེད་སྙིང་འདོད་ན་རྣམ་ཤེས་དགུག་པ་
435-

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ནས་བཟུང་སྟེ་སྡོམ་པ་དབོག་པའི་བར་དུ་ཁ་ཟས་ཐམས་ཅད་ཚོགས་ཀྱི་འཁོར་ལོའི་
ཚུལ་དུ་བྱས་ལ་ལྷག་མའི་བར་དུ་བྱའོ། །སྲོད་ཀྱི་ཐུན་ཐམས་ཅད་ལ་ཆོ་ག་ཐམས་
ཅད་ཚང་བར་སྔ་མ་བཞིན་དུ་ཉམས་སུ་བླང་ངོ་། །གཏོར་མ་དང་ཚོགས་ཀྱི་འཁོར་
ལོ་བྱས་པའི་དུས་སྐབས་ནི་སློབ་དཔོན་བདག་ཉིད་འཇུག་པའི་རྗེས་ལ་བྱས་ཀྱང་ཉེས་
པ་མེད་དོ། །སློབ་མའི་ཆོ་ག་རྫོགས་པའི་རྗེས་ལ་གཏོར་མ་བཏང་ལ་ཚོགས་ཀྱི་འཁོར་
ལོ་བྱས་ཏེ།
སློབ་མའང་ལྷར་བསྐྱེད་པ་ཡིན་པས་ཚོགས་ཀྱི་སྐལ་བ་དྲང་ངོ་། །དེ་ལ་
མཆོད་བསྟོད་ཡང་རྒྱས་པར་བྱས་ལ་ལམ་སྦྱང་བར་བྱ་སྟེ། ཚོགས་ལམ་སྨིག་རྒྱུ་ལྟ་
བུ་སྟེ། །གཉིས་པ་དུ་བ་ལྟ་བུ་ཡིན། །གསུམ་པ་གློག་ཏུ་ཁྱོད་ཀྱིས་མཐོང་། །བཞི་
པ་མར་མེ་ལྟ་བུ་སྟེ། །ལྔ་པ་ཐམས་ཅད་སྟོང་པ་ཉིད། །སངས་རྒྱས་པ་ནི་དེ་ཉིད་
དོ། །སྲིད་པ་བར་དོ་འདི་ཉིད་དུ། ཁྱོད་ཀྱི་ལམ་ལྔ་མཐར་ཕྱིན་ཤོག །ཅེས་བྱ་བས་
ལམ་སྦྱངས་ལ། ལམ་བསྟན་པ་ནི། ཁྱོད་ཀྱི་ལམ་ལྔ་མཐར་ཕྱིན་པས། །ཕུང་པོ་ལྔ་
ནི་སངས་རྒྱས་ལྔ། །ཉོན་མོངས་ལྔ་ནི་མཁའ་འགྲོ་ལྔ། །རྣམ་ཤེས་བརྒྱད་ནི་ཡེ་ཤེས་
ལྔ། །འབྱུང་བ་བཞི་ནི་ལྷ་མོ་བཞི། །སྲིད་པའི་འཁོར་ལོ་རྒྱུན་བཅད་ནས། །ཆོས་
ཀྱི་འཁོར་ལོ་ཡོངས་བསྐོར་ཏེ། །འཁོར་བ་མྱ་ངན་འདས་པར་འགྱུར། །ཞེས་བརྗོད་
དོ། །དེ་གཉིས་ནི་རྒྱུད་རྒྱས་པ་ལས་འབྱུང་ངོ་། །ཞེས་བྲམ་ཟེ་ནག་པོ་ཞབས་ཀྱི་གཞུང་
ལས་འབྱུང་ངོ་། ། དེ་ནས་ལྷག་མ་ལ་སོགས་པ་མཇུག་གི་བྱ་བ་རྣམས་ཡོངས་སུ་རྫོགས་
པར་བྱའོ། །ཞག་བདུན་ཕྲག་གསུམ་དང་བདུན་ལ་སོགས་པ་བྱེད་ནའང་བདུན་ཕྲག་
རེ་རེ་སོང་བ་དང་དཀྱིལ་འཁོར་གྱི་ལྷ་ལ་གསོལ་བ་གདབ་ཅིང་དངོས་གྲུབ་བླངས་ཏེ་
གཤེགས་སུ་གསོལ་ལོ། །རྡུལ་ཚོན་ཕྱགས་ཏེ་ཆུ་བོར་དོར་བ་ལ་སོགས་པ་མཇུག་གི་
བྱ་བ་རྫོགས་པར་བྱའོ། །ནུབ་བརྒྱད་པ་དང་བཅོ་ལྔ་པ་ལ་སྟ་གོན་རེ་བྱའོ། །དེའི་
ནང་པར་ཐིག་གིས་བྲི་བ་ལ་སོགས་པ་ནས་བརྩམས་ཏེ།
དངོས་བཞི་ནུབ་དྲུག་ཡིན་
-436-

དུས་ཐ་མའི་ཆོ་ག་གཞན་ཕན་བདུད་རྩིའི་ཐིགས་པ།
ཏེ། བཅུ་བཞིའམ། ཉི་ཤུ་རྩ་གཅིག་ལ་སོགས་པའི་ནུབ་མོ་ཆོ་ག་ཡོངས་སུ་རྫོགས་
པར་བྱས་ལ། ཐོ་རངས་ཀྱི་ཆ་ལ་མཇུག་གི་བྱ་བ་རྫོགས་པ་ནི་ཐམས་ཅད་མཐུན་ཏེ་
མདོར་ན་སྟ་གོན་ནུབ་གཅིག་དངོས་གཞི་ནུབ་དྲུག་ལ་ལྷ་མི་གཤེགས་པས་ནུབ་བདུན་
ཏུ་འགྲོ་བས་བདུན་ཚིགས་ཞེས་བྱ་བ་ཡིན་ཏེ། ངན་སོང་སྦྱོང་རྒྱུད་ལས། ཞག་བདུན་
དུ་དཀྱིལ་འཁོར་དུ་བཅུག་སྟེ་དབང་བསྐུར་ན་ཞག་བདུན་གྱིས་(༢༣༠)གདོན་མི་ཟ་
བར་ངན་སོང་གི་སྒྲིབ་པ་ལས་གྲོལ་བར་འགྱུར་རོ་ཞེས་གསུངས་སོ། །རྒྱས་པར་བྱ་
བའི་ཆོ་གའོ། །དེ་ཙམ་མི་ནུས་ན་བསྙེན་པ་དང་ས་ཆོག་གཉིས་དོར་ཏེ། ལྷག་མ་
རྣམས་ཉམས་སུ་བླང་བར་བྱའོ། །འབྲིང་དུ་བྱ་བའོ། །དེ་ཙམ་ཡང་མི་ནུས་ན་དཀྱིལ་
འཁོར་གྱི་བྱ་བ་དང༌་། སྡོམ་པ་གཟུང་བ་མ་གཏོགས་ཕྱི་ནང་གི་འཇུག་པ་རྣམས་དོར་
ལ་གཞན་རྣམས་བྱ་སྟེ། དེའང་བདག་གི་རྣལ་འབྱོར་རྫོགས་པར་བསྒོམ། དེ་ནས་
རྟེན་དེ་བསྐྱེད་པ་དང༌་། རྣམ་ཤེས་དགུག་པ་དང་། བགེགས་སྦྱང་བ་དང༌། ཡི་
གེ་བརྒྱ་པ་དང༌། རྩ་བའི་སྔགས་ཀྱིས་སྡིག་པ་སྦྱང་བ་དང་། བྱང་ཆུབ་མཆོག་ཏུ་
སེམས་བསྐྱེད་པ་དང་། རིགས་ལྔའི་སྡོམ་པ་ཕོག་ལ། རིག་པའི་དབང་ལྔ། རྡོ་རྗེའི་
བརྟུལ་ཞུགས་དང་དྲུག །རྡོ་རྗེ་སློབ་དཔོན་གྱི་དབང་སྟེ། བུམ་པའི་དབང་བདུན་
བསྐུར། དེ་ནས་སྔར་ཐོབ་པ་ཡིན་ན་དབང་གོང་མ་གསུམ་པོའང་བསྐུར། སྔར་
མ་ཐོབ་ནའང་ནུབ་བཞིའམ་ལྔའི་གཤམ་ན་མར་བསྐུར་ན་བསོད་ནམས་ཆེའོ། །དེ་
ནས་དམ་ཚིག་དང་སྡོམ་པ་བསྡུས་ཏེ་ཁས་བླང་བ་དང་། ཡོན་དབུལ་བ་ལ་སོགས་
པ་བྱས་ལ། སློབ་མ་ལྷར་བསྐྱེད་པ་དེ་ལོགས་ཤིག་ཏུ་བཞག །དེ་ནས་གཏོར་མ་
གཏང༌་། ཚོགས་འཁོར་བྱས་ལ། སློབ་མ་ལྷར་བསྐྱེད་པ་ལའང་སྐལ་བ་དྲང་ངོ་། །དེ་
ལ་མཆོད་བསྟོད་རྒྱས་པར་ཡང་བྱ་སྟེ། ལམ་སྦྱང་བ་དང༌། བསྟན་པ་ཡང་བྱས་ལ་
སྨོན་ལམ་རྒྱ་ཆེན་པོའང་གདབ། ཚོགས་ཀྱི་འཁོར་ལོའི་མཇུག་གི་བྱ་བ་རྣམས་རྫོགས་
437-

ས་སྐྱ་བཀའ་འབུམ། ༼པ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
པར་བྱའོ། །མདོར་བསྡུས་པའི་ཆོ་གའོ། །དེ་ལྟར་གསུམ་ཀའང་རྟེན་རོ་ཡོད་པའི་
དབང་དུ་བྱས་པ་ཡིན་གྱི། རོ་མེད་ན་རུས་པའམ། གོས་སམ། མིང་ལ་སོགས་པ་
ལ་དབང་བསྐུར་བར་བྱ་སྟེ། ངན་འགྲོར་སྐྱེས་ཟིན་ནའང་ངན་འགྲོ་ལས་ཐར་བར་
འགྱུར་རོ། །དེའང་སྦྱོང་རྒྱུད་ལས། ཀྱེ་ལྷའི་བུ་རྣམས་ངན་སོང་དུ་སྐྱེ་བ་གང་ཡིན་
པའི་སེམས་ཅན་དེ་དག་གི་མིང་ལའང་དབང་བསྐུར་ཅིག །གཟུགས་བརྙན་ལའང་
དབང་བསྐུར་ཅིག །མཆོད་རྟེན་དང་རང་གི་ལྷའི་སྐུ་ལའང་དབང་བསྐུར་བར་བྱོས་
ཤིག །ཆུང་ངུ་ན་རིགས་མཐུན་པ་དང༌་།
དེའི་བུ་དང་རུས་མཐུན་པའམ། བྲན་
ལའང་དབང་བསྐུར་བ་བྱོས་ཤིག་ཅེས་བྱ་བ་ལ་སོགས་པ་དང༌། ཡང་མཚམས་མེད་
་ལྔ་བྱས་པ་ཡང་བྱང་བར་འགྱུར་ན་སྡིག་པ་ཆུང་ངུ་བྱས་པ་རྣམས་ལྟ་སྨོས་ཀྱང་ཅི་
དགོས་ཞེས་གསུངས་སོ། །དབང་བསྐུར་བ་དང་འོག་ནས་འབྱུང་བའི་སྦྱིན་སྲེག་ལ་
སོགས་པའི་ཆོ་ག་རྣམས་བླ་མའམ། གང་ཟག་མཆོག་ལ་བྱེད་ན་དབང་ལ་སོགས་པ་
ལེན་མཁན་གྱི་གང་ཟག་མཆོག་དེ་ཡིན་ལ། དབང་བསྐུར་མཁན་ནི་དཀྱིལ་འཁོར་
གྱི་འཁོར་ལོ་ལ་སོགས་པ་སངས་རྒྱས་དང་། བྱང་ཆུབ་སེམས་དཔའི་ཚོགས་རྣམས་
ཡིན་ཞིང་བདག་གིས་བླ་མའི་ཞབས་ཏོག་བྱེད་པར་དམིགས་ན་བསོད་ནམས་མཆོག་
ཏུ་འགྱུར་གྱིས། གཞན་དུ་ན་བདག་སློབ་དཔོན་ལྟ་བུར་བསྒོམས་ན་ནི་བདག་ཉིད་
ལ་ཉེས་པར་འགྱུར་རོ། །དེས་ན་བདག་གཡོག་གམ། ཞབས་ཏོག་བྱེད་པར་བསམ་
པ་གལ་ཆེའོ། །དབང་བསྐུར་ཏེ་སྡིག་པ་སྦྱང་བ་བསྟན་ཟིན་ཏོ།། །༎
གཉིས་པ་རོ་བསྲེག་སྟེ་སྡིག་པ་སྦྱང་བ་ནི། རྡོ་རྗེ་ཐབ་ཁུང་རབ་སྦྱོར་བས། །སྦྱིན་
སྲེག་རིམ་པས་སྦྱང་བར་བྱ། །ཞེས་འབྱུང་བས་ན་དེའི་དོན་ནི་སྔར་བདུན་ཚིགས་
ཚར་བ་ཡིན་ན་སྦྱངས་པ་དེ་ཐབ་ཁུང་དུ་སྤྱན་འདྲེན་པ་ཡིན། སྔར་བདུན་ཚིགས་
ཀྱིས་མ་སྦྱངས་ནའང་བདུན་ཚིགས་ཀྱི་ཐོག་མ